_:n56666a243b964824b059f27a0490a8b6xb0
<http://schema.org/description>
"Interview with Parmigiani Fleurierเนื่องในปีนี้เป็นปีที่การเดินทางของ Parmigiani Fleurier ได้เวียนมาบรรจบครบรอบ 20 ปีเมื่อผมได้มีโอกาสพูดคุยกับ Mr. Michel Parmigiani ผู้ก่อตั้งแบรนด์ ผมจึงสอบถามเขาถึงผลงานการสร้างสรรค์ที่ถูกผลิตขึ้นเป็นพิเศษเพื่อเฉลิมฉลองให้กับโอกาสพิเศษนี้“ผลงานสำคัญของเราในปีนี้คือ Tonda Chronor Anniversaire มันเป็นสัญลักษณ์ที่สื่อให้เห็นถึงความสำเร็จจากการทำงานหนักในฐานะผู้ผลิตตลอดระยะเวลา 20 ปี ที่เราอุทิศให้กับประเพณีของโครโนกราฟ โดยส่วนตัวผมมีความคิดที่จะสร้างสรรค์กลไกโครโนกราฟแบบบูรณาการมาตั้งแต่เราเริ่มผลิตนาฬิกา และในวันนี้ฝันของผมก็เป็นจริงในวันก่อนครบรอบ 20 ปีของแบรนด์ เราสร้างรูปแบบของโครโนกราฟขึ้นมา 5 รูปแบบ และนำมาผสมผสานกันในสเกลของอุตสาหกรรมเพื่อการผลิต มันถือว่าเป็นความสำเร็จของผู้ผลิตเมื่อพบว่าเรามีความสามารถที่จะผลิตมันได้จริง มันเป็นผลงานที่ดีและมีคุณค่ามากสำหรับผมในปีนี้”&nbsp;&nbsp;เนื่องจาก Parmigiani Fleurier มีชื่อเสียงในด้านการบูรณะงานศิลปะสมัยโบราณ ผมจึงถามถึงผลงานศิลปะอันล้ำค่าที่จัดแสดงอยู่ด้านหน้าและด้านในบูธของแบรนด์ “ผลงานด้านหน้าคือปืนพกลำกล้องคู่ เป็นผลงานการบูรณะของเรา มันถือได้ว่าเป็นวัตถุโบราณชิ้นสำคัญที่อยู่ในคอลเลคชั่นของครอบครัว Sandoz ถูกสร้างขึ้นในปี 1820 เราใช้เวลากับมันถึง 4,000 ชั่วโมง จึงสามารถทำให้มันกลับมาทำงานได้อีกครั้ง มันเป็นผลงานชิ้นสำคัญที่มีความสำคัญกับเรามาก ส่วนอีกชิ้นที่อยู่ด้านในคือนาฬิกา Hippologia เป็นผลงานการสร้างสรรค์ในปัจจุบัน เรามีประเพณีในการสร้างสรรค์ผลงานที่มีเอกลักษณ์ด้วยความรู้ และเทคนิคที่ดีที่สุดของเรา ผลงานทั้ง 2 ชิ้นนี้จึงเป็นสิ่งที่เชื่อมโยงให้เห็นถึงประสบการณ์และองค์ความรู้จากอดีตจนถึงปัจจุบันที่เรามี”&nbsp;ผมปิดท้ายด้วยการถามถึงต้นแบบกลไกใหม่ที่ผมได้เห็นในงาน “มันคือต้นแบบกลไกแนวคิดที่เราเรียกว่า Senfine มันเป็นกลไกที่ประกอบขึ้นจากเอสเคปเม้นท์ใหม่ที่มีความสามารถสำรองพลังงานได้ถึง 70 วัน มันเป็นวิวัฒนาการ มันเป็นการปฏิวัติที่ใหม่ล้ำ และเรายังคงพัฒนามันอย่างต่อเนื่อง และผมหวังว่าในอนาคตอันใกล้เราจะมีคอลเลคชั่นนาฬิกาที่ขับเคลื่อนด้วยกลไกมหัศจรรย์กลไกนี้เมื่อมันเสร็จสมบูรณ์”&nbsp;&nbsp;Chettha Songthaveepol&nbsp;"
<https://www.ppthailand.com/content/10889/interview-with-parmigiani-fleurier>